List of Private Schools in Dahod, Top Best Private Schools in Dahod, Indian Private Schools in Dahod
» List of Private Schools in Dahod
Shreeji Prathmik Shala
Smt. R.s.m. Poonawala Sarvajanik Experimental School Lekker man, LEKKERRRRR…Pieter Smith - Die Blou Hond - Blog
Lekker man, LEKKERRRRR…Pieter Smith
Posted by	Philip Moolman on	 Wednesday, 26 July 2017 in Blou Hond
As jy eendag `n groot verjaardagpartytjie wil hou en jy het begroting om `n kunstenaar van formaat te kan bekostig, onthou die naam Pieter Smith​ – jy sal nie verkeerd gaan nie. (Beter opsie: kom geniet jou verjaardag sommer net hier, by die Blou Hond teater restaurant, by Casa Toscana – dit bly die heel lekkerste opsie, met die minste moeite.) Behalwe vir die uitstekende kos en die heerlikste partytjie-atmosfeer (soos slegs Casa Toscana Lodge kan bied) het Pieter Smith die mense op hulle voete gehad, op Woensdagaand 26 Julie, met stem en kitaar-gimnastiek, uit die boonste rakke.
As jy wil weet waaroor Pieter Smith gaan, dink aan die woorde “`n goed-voel belewenis, met lekker-luister en lekker saamsing-liedjies.” As ek net EEN word moet kies, dan sal dit die word “lekkerrrr” wees. Pieter Smith weet hoe om mense te “entertain.” Sy keuse van liedjies – bekende treffers uit die ou dae, gemeng met hedendaagse, saamsing treffers – is wat dit vir almal so “lekkerrrr” maak. Afgesien van bogenoemde, het hy verskeie, wonderbaarlike romantiese ballades geskryf – oor baie jare – wat hy hier en daar (omsigtig) met ons gedeel het. As mense dink Pieter Smith is slegs `n “partytjie-sanger” dan maak hulle `n groot fout. Ons het hier te doen, met `n gesoute musikant, wat nie graag sy “perels voor die varke gooi” nie, maar wat hier en daar laat deurskemer, dat hy `n “diep seun” is; wat trots kan staan langs enige “woord-kunstenaar” wat diep, hartsliedjies kan skryf – en sommer baie daarvan ook.
Die voorprogram kunstenaar HunTer SA 2​ is oppad Amerika toe, vir verskeie optredes daar. Sy was `n goeie keuse, om die gehoor warm te maak, vir Pieter Smith se optrede, na die heerlike buffet-ete. As jy graag jou horisonne wil verbreed, gaan Google gerus vir Pieter Smith (en vir Hunter ook) en gaan ontdek wat hierdie twee kunstenaars het, om te bied.
My laaste woorde aan jou – Pieter Smith – is dit: “Lekker man, Lekkerrrrrr.”
Baie dankie Pieter vir `n wonderlike belewenis.
Ons love jou.
Hoop, om jou gou weer te sien.
Mooiste wense, van almal van ons hier, by Die Blou Hond.
Sound: Studio 386​ + Pieter Smith crew
"Sny Dit Af" Jak de Priester